burgasdotpro/wikipedia huggingface dataset:
Toyota 86

Toyota 86 je športový automobil, uvedený na trh v roku 2012. Usporiadanie sedadiel má 2+2, a je to 2-dverové kupé s motorom vpredu a zadným náhonom.
Model sa preedáva pod tromi rôznymi značkami: Toyota (Toyota 86 v Japonsku a Toyota GT-86 v Európe), Subaru (Subaru BRZ) a Scion (Scion FR-S). Partnerstvo medzi Toyotou a Subaru na vývoji si získalo prezývku "Toyobaru". Od začiatku bude 86 a jeho sesterské modely dodávané s benzínovým atmosférickým 2.0-litrovým 4-valcom typu boxer, ktorého výkon je 147 kW/200 koní (pri 7000 ot./min.), pričom má systém priameho vstrekovania od Toyoty. K modelu budú ponúkané dve 6-rýchlostné prevodovky: manuálna a automatická s pádlovým radením pod volantom (prevzatým z F1). Celková hmotnosť modelu Toyota 86 je 1180 kilogramov a modelu Scion FR-S pre americký trh až 1298 kilogramov. 
Špecifikácia.
Motor.
Automobil je poháňaný dvojlitrovým (1998 cm3) štvorvalcom typu boxer - teda motor s protiľahlými valcami (zviera ich uhol 180°), niekedy nesprávne (pre svoj schematický vzhľad) označovaný ako plochý motor. Jedná sa o motory Subaru Boxer, konkrétne 4U-GSE, upravený Toyotou na vŕtanie a zdvih 86 × 86 mm, Toyota motor upravila na základe ich série motorov "U" - model FA20.
Všetky verzie Toyoty 86 vyvíjajú rovnaký výkon 200 koní, teda 147 kW pri 7000 otáčkach za minútu a krútiaci moment 203-205 Nm (záleží od verzie) pri 6400 otáčkach za minútu. Motor je vďaka svojej "plochej" konštrukcií uložený nízko a zlepšuje tak stabilitu a chovanie auta v zákrutách. Pre všetky verzie 86-tky rovnako platí zrýchlenie z nuly na sto kilometrov za hodinu, za menej než 7,4 sekundy a maximálna rýchlosť je viac než 233 kilometrov za hodinu.
Sebauplatnenie

Sebauplatnenie môže byť:
Unescoceratops

Unescoceratops je vyhynutý rod leptoceratopsidného rohatého dinosaura, žijúceho v období vrchnej kriedy na území dnešnej kanadskej provincie Alberta. Jediný druh je Unescoceratops koppelhusae.
Nález.
Holotyp s označením TMP 95.12.6 pozostáva z neúplnej zubnej kosti, objavenej v lokalite Black Coulee (kedysi Deadhorse Coulee), neďaleko Writing-on-Stone Provincial Park v súvrství Dinosaur Park, ktoré sa datuje do obdobia vrchnej kriedy (stupeň kampán, asi pred 76,5 až 75 miliónov rokov). Rod Unescoceratops je medzi leptoceratopsidmi jedinečný svojim rozdielnym tvarom zubov. Podľa kladistických analýz šlo o jedného z najpokročilejších leptoceratopsidov.
Etymológia.
Rod Unescoceratops pomenovali paleontológovia Michael J. Ryan, David C. Evans, Philip J. Currie, Caleb M. Brown a Don Brinkman v roku 2012 ako "Unescoceratops koppelhusae".
Road movie

Road movie je filmový žáner, v ktorom hlavné postavy prekonávajú veľké vzdialenosti zväčša na motorovom vozidle. Film sa tak zameriava na ich dobrodružstvá počas ich cesty. Postavy obyčajne opúšťajú domov aby unikli pred svojimi súčasnými životmi.
Ázijsko-oceánska florbalová konfederácia

Ázijsko-oceánska florbalová konfederácia (, skr. AOFC) je ázijsko-oceánska športová konfederácia, ktorá združuje florbalové zväzy štátov Ázie a Oceánie. V roku 2018 združovala 15 národných florbalových zväzov a na jej čele stál Thajčan Dato‘Seri Chaiyapak Siriwat. AOFC vznikla v roku 2005 a je členom Medzinárodnej florbalovej federácie (IFF).
AOFC vznikla v roku 2005 počas organizácie Majstrovstiev sveta žien v Singapure. Zakladajúcimi členmi boli Austrália, India, Japonsko, Kórejská republika, Malajzia, Pakistan a Singapur.
Aba (Nigéria)

Aba je mesto v Nigérii, ležiace východne od rieky Niger. Nachádza sa tu chemický (guma, plasty), potravinársky (farmy, pivovarníctvo) a textilný priemysel. Je tiež dôležitým dopravným uzlom.
Majstrovstvá Ázie a Pacifiku vo florbale

Majstrovstvá Ázie a Pacifiku vo florbale sú ázijsko-oceánske medzinárodné podujatie národných družstiev vo florbale, ktoré riadi Ázijsko-oceánska florbalová konfederácia (AOFC). Ich história siaha do roku 2004, kedy sa v Singapure konal prvý turnaj majstrovstiev spoločne v mužskej aj ženskej kategórii. Mužský turnaj prebieha do roku 2012 každoročne. Roku 2017 bol turnaj nahradený nástupníckym Ázijsko-oceánskym pohárom.
The Real Dirt on Farmer John

The Real Dirt on Farmer John je dokumentárny film o farme Angelic Organics a jej zakladateľovi farmárovi Johnovi Petersonovi, ktorý bol nakrútený v roku 2005 režisérom Taggartom Siegelom. 
Ocenenia.
Film získal ocenenia na viac ako tridsiatich filmových festivaloch, o.i. cenu divákov na „Chicago International Documentary Festival“, cenu veľkej poroty na „San Francisco International Film Festival“, a cenu divákov na festivale „Slamdance Film Festival“.
Abaja

Abaja môže byť:
Mercedes-Benz triedy M

Mercedes Benz triedy ML predstavuje luxusné úžitkové vozidlo strednej triedy SUV. Najväčší úspech zaznamenal v Európe v roku 1997 kedy bol uvedený na trh. Postupne sa začal predávať aj v USA či Mexiku. Mercedes Benz triedy ML sa vyrába v USA, konkrétne v meste Tuscaloosa v Alabame. Istú dobu (1999 – 2002) sa automobil vyrábal aj v Rakúskom meste Graz. Facelift Mercedesu triedy ML je v prevedení 5 dverového kombi. V rozpätí rokov 1997 až 2011 sa na svetovom trhu predalo až 1,1 milióna kusov tohto automobilu. Pokračovateľom pre rok 2012 sa stane rada W 166.
Prvá generácia W163 (1997 – 2005).
Výnimočnosť vozidla Mercedes Benz triedy M spočíva v luxusnom prevedení SUV so zabudovaným kontrolným systémom a zadnými airbagmi. Tieto funkcie mu zabezpečili aj výborné hodnotenie v crash testoch. Vozidlo poskytovalo komfortný priestor na sedenie a to pre 5, alebo 7 osôb, pretože má zabudovanú voľný tretí rad sedadiel.
Túto triedu prvýkrát na trh uviedol model ML 320 s 3,2 l motorom, ktorý svojou predajnosťou vynikal najmä na americkom trhu. V Európe bol k dispozícií model ML 230 s 2.3 l motorom dostupným, ako aj model ML 270 CDI s päťvalcovým turbodieslom. Na trh prenikol aj model ML 430 s 4,3 l motorom, populárny najmä na severoamerickom kontinente. Progresívne riešenie vozidla potvrdili aj testy kde model ML 320 uspel ako „Truck of the Year“. V roku 2001 prešiel modelový rad W163 rozsiahlou modernizáciou (face liftom), ktorá priniesla zlepšenie vlastností vozidla, výbavy a inováciu designu ako napr. upravené nárazníky, spätné zrkadlá či zliatinové disky. Model 430 bol vymenený za model ML 500 a pribudla aj verzia ML 400 CDI s 8 valcovým turbodieselovým motorom.
Druhá generácia W 164 (2005 – 2011).
Druhá generácia predstavená trhu v roku 2006 sa vyznačovala úplným prerobením vzhľadu na aerodynamický. Táto verzia bola predĺžená o . Hodnotenia v Kanade udelili automobilu druhej generácie W 164 cenu „Best New Sport Utility Vehicle“ (najlepšie športové úžitkové vozidlo za rok 2006)
Novinkou druhej generácie je 7 rýchlostná 7 G-Tronic automatická prevodovka, xenónové predné svetlá, ktoré sa natáčajú v zákrutách. Verzia AMG novej rady W 164 sa prvýkrát objavila v Severnej Amerike v roku 2006. W 164 disponuje silným 6,2 l V8 motorom a vyrába sa len v Nemecku. Automobil má zrýchlenie z 0 na /h za 4,8 sekundy, čo robí z Mercedesu triedy M najsilnejšie SUV vôbec. 
Tretia generácia W 166 (2011 – súčasnosť).
Posledný model W 166 sa začal vyrábať od polovice roku 2011. Okrem zmeny dizajnu a zväčšeného priestoru na nohy v zadnej časti auta prebral niektoré prvky z triedy E. Vylepšenia sú zakomponované aj v 7 – G Tronik sedem stupňovej prevodovke ktorá zlepšuje hospodárenie s palivom.
Pravidlá slovenskej výslovnosti

Pravidlá slovenskej výslovnosti je kniha Ábela Kráľa, ktorá patrí medzi záväzné kodifikačné príručky spisovnej slovenčiny.
Vyšla vo viacerých vydaniach (1984, 1988, 1996, 2005, 2009). Prvé vydania vyšli v SPN, posledné v Matici slovenskej. Kodifikačnou príručkou je vydanie z roku 2009 (podľa Opatrenia Ministerstva kultúry Slovenskej republiky z 19. decembra 2013 č. MK – 3707/2013-110/23267 o vyhlásení kodifikovanej podoby štátneho jazyka podľa zákona NR SR č. 270/1995 Z. z. o štátnom jazyku Slovenskej republiky v znení neskorších predpisov). 
Pôvodne bola kniha koncipovaná (aj) ako vysokoškolská príručka pre Filozofickú fakultu, Pedagogickú fakultu a VŠMU v Bratislave.
Obsah je rozdelený na tri časti – na všeobecnú časť, v ktorej vysvetľuje pojem ortoepie a čím sa tento jazykovedný odbor zaoberá, v druhej časti systémovo vymedzuje pravidlá správnej výslovnosti a tretia časť je výslovnostný slovník.
Kodifikačná príručka

Kodifikačná príručka je príručka, ktorá kodifikuje nejaký jazyk.
Slovenčina.
Kodifikačné príručky pre slovenčinu (jej pravopis, gramatiku a výslovnosť) vytvorila SAV, SPN, UK, MS a ako záväzné ich stanovuje právnou normou Ministerstvo kultúry Slovenskej republiky. Naposledy tak urobilo 15. marca 2021 (MK-3620/2021-110/6659).
Toto opatrenie znie nasledovne:&lt;br&gt;
"Ministerstvo kultúry Slovenskej republikypodľa § 2 ods. 2 zákona NR SR č. 270/1995 Z. z. o štátnom jazyku Slovenskej republiky v znení neskorších predpisov
schvaľuje"kodifikovanú podobu štátneho jazyka obsiahnutú v týchto kodifikačných príručkách":
"a) Pravidlá slovenského pravopisu. Bratislava, Veda, vydavateľstvo Slovenskej akadémie vied, 4. vydanie 2013,"
"b) Krátky slovník slovenského jazyka. Martin, Vydavateľstvo Matice slovenskej, 5. vydanie 2020,"
"c) Kráľ, A. : Pravidlá slovenskej výslovnosti. Martin, Matica slovenská, 2. vydanie 2009,"
"d) Ružička, J. a kolektív: Morfológia slovenského jazyka. Bratislava, Vydavateľstvo Slovenskej akadémie vied 1996."
"V týchto kodifikačných príručkách sú zahrnuté všeobecne platné a všeobecne záväzné normy slovenského spisovného jazyka."
"Zrušuje sa dokument č. MK-1973/2014-110/10343 o vyhlásení kodifikovanej podoby štátneho jazyka z 13. júna 2014." 
Treba poznamenať, že známe viacdielne slovníky "Slovník slovenského jazyka" z rokov 1959-1968 (dostupný aj online) a "Slovník súčasného slovenského jazyka", ktorý v súčasnosti postupne vychádza (dostupný aj online), nie sú kodifikačnými príručkami a sú teda v súčasnosti irelevantné pokiaľ ide o to, či je nejaké slovo či jeho pravopis spisovné. To isté platí pre akékoľvek slovníky cudzích slov, ktoré na Slovensku vyšli.
Dostupnosť online.
"Pravidlá slovenského pravopisu", "Krátky slovník slovenského jazyka staršie verzie" a "Morfológia slovenského jazyka" sú dostupné aj online na stránkach Jazykovedného ústavu Ľudovíta Štúra SAV:
Rojiska sotňa

Rojiska sotňa (ukrajinskou cyrilikou: "Роїська сотня"; doslova Rojiščská stotina) bola administratívno-vojenská jednotka Černihivského pluku Hajtmanščiny.
Prvá správa o nej sa objavuje roku 1659. Ako administratívny obvod existovala do roku 1782, ako vojenská jednotka do roku 1784.
Územie stotiny zaberalo plochu asi 593,7 km² (1730) a nachádzalo sa pozdĺž cesty z Černihova do Bieloruska. Centrom stotiny bola dedina Rojišče, ktorá sa nachádza 12 km severne od Černihova.
Polyainos (Macedónia)

Polyainos ("Polyainos", ) bol macedónsky právnik, rečník a spisovateľ v 2. storočí. 
Životopis.
Polyainos sa narodil pravdepodobne v meste Nikaia v Bytýnii. Jeho rodina bola macedónskeho pôvodu. V polovici druhého storočia pôsobil v Ríme ako právnik a rečník. Ako dlho žil v Ríme nie je známe, ale keďže žil tam nejakú dobu mal iste aj rímske občianstvo a latinčinu ovládal rovnako dobre ako gréčtinu. Informácie o živote a dielach Polyaina nám podáva byzantský encyklopedický slovník Suda, ktorý napísal neznámy autor okolo roku 1000. Tam sa píše, že Polyainos napísal počas panovania cisárov Marka Aurelia a Lucia Vera v Ríme v roku 161 svoju prvú knihu zvanú "Stratégie" a venoval im ju pri príležitosti partskej vojny. V tomto písomnom diele Polyainos uviedol príklady strategických úskokov a ľstí v dejinách vojenstva, použitých či už počas útoku, alebo obrany. Suda a tiež aj iní antickí autori (napr.Stobaeus) sa zmieňujú aj o jeho ďalších dielach, ktoré sú už ale stratené.
Diela.
"Zachované dielo".
Dielo "Stratégie", () sa skladá z ôsmich kníh, obsahuje približne 900 hesiel slávnych mytologických a historických postáv, uvedených s ich historkami, zaradených chronologicky a podľa krajiny z ktorej pochádzali. Písomné dielo je napísané jasne, jednoduchým štýlom i keď s nádychom rétoriky tej doby. Obsahuje množstvo anekdot zo života slávnych ľudí. Nefigurujú v ňom výhradne historické fakty, ale mnohé historky diela sú nimi popretkávané a preto toto dielo svoju cenu pre historikov rozhodne má. Možno dielu chýba často chronologická presnosť a občas si jej autor nedbalo pletie mená, napriek tomu dielo má nejakú štruktúru.
Sedlo Bublen

Bublen () je trávnaté horské sedlo v hlavnom hrebeni Krivánskej Malej Fatry. Nachádza sa medzi vrchmi Pekelník () a Koniarky ().
Sedlo leží v najatraktívnejšej časti pohoria a je významnou križovatkou turistických chodníkov. Lokalitou prechádza Medzinárodná diaľková turistická trasa E3.
Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška sedla , čím bola upresnená dovtedy uvádzaná hodnota
Sedlo Priehyb

Priehyb () je trávnaté horské sedlo v hlavnom hrebeni Krivánskej Malej Fatry. Nachádza sa medzi vrchmi Stratenec () a Malý Kriváň ().
Sedlo leží v atraktívnej časti pohoria a je významnou križovatkou turistických chodníkov. Lokalitou prechádza Medzinárodná diaľková turistická trasa E3.
Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška sedla , čím sa upresnila dovtedy uvádzaná výška
Sedlo Vráta

Vráta () je trávnaté horské sedlo v hlavnom hrebeni Krivánskej Malej Fatry. Nachádza sa medzi vrchmi Stratenec () a Biele skaly (). Lokalitou prechádza Medzinárodná diaľková turistická trasa E3.
Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška sedla , čím sa upresnil dovtedy uvádzaný údaj
Lietadlový krížnik

Lietadlový krížnik () je kategória lodí používaná výlučne v Rusku (ZSSR). Pod toto označenie spadajú lode ako Admirál Kuznecov (s prívlastkom "ťažký"), ale aj nosiče vrtuľníkov (napr. trieda Moskva). Výraz lietadlová loď sa v Rusku používa len pre zahraničné lode. 
Ruský lietadlový krížnik sa od lietadlových lodí iných krajín líši najmä tým, že nesie aj ťažkú výzbroj (protilodné a protilietadlové strely, torpéda atď), tak ako krížniky. 
Ďalším dôvodom pre tento názov je konvencia z Montreux, ktorá zakazuje plavbu lietadlovým lodiam cez úžinu Bospor, ktorá spája Čierne more so Stredozemným morom.
Iným dôvodom je aj to, že sovietska propaganda americké lietadlové lode označovala ako nástroj amerického imperializmu, a tak by bolo ťažké vysvetliť, prečo si Sovietsky zväz odrazu stavia rovnaké lode.
Majstrovstvá sveta v hádzanej žien

Majstrovstvá sveta v hádzanej žien je najvyššie medzinárodne podujatie národných družstiev v hádzanej žien, ktoré riadi Medzinárodná hádzanárska federácia (IHF). Jeho história siaha do roku 1949, kedy sa v Maďarsku konali prvé majstrovstvá sveta s 11 hráčmi (vonku), a potom neskôr v roku 1957 v Juhoslávii aj prvé majstrovstvá sveta žien so 7 hráčmi (v hale). MS v hádzanej s 11 hráčkami mali iba 3 turnaje a v roku 1960 boli ukončené. Najviac titulov získali hráčky Sovietskeho zväzu, resp. ich nástupkyne z Ruska. 
Majstrovstvá sveta slúžia zároveň ako jedno z kvalifikačných podujatí na hádzanársky turnaj Letných olympijských hier. 
V rokoch 1977 až 1991 existovali MS žien B a C kategórie, ktoré slúžili ako kvalifikácia na hlavné podujatie MS. Od roku 1995 bola znovuspustená organizácia kvalifikácie. Tá sa organizuje iba v Európe, na kvalifikáciu z ostatných kontinentov slúžia jednotlivé kontinentálne majstrovstvá.
Medzirozsutce

Medzirozsutce () je trávnaté horské sedlo v severnej časti hlavného hrebeňa Krivánskej Malej Fatry. Nachádza sa medzi Veľkým () a Malým Rozsutcom (). Lokalitou prechádza Medzinárodná diaľková turistická trasa E3.
Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu
Ruanda-Urundi

Ruanda-Urundi bola v rokoch 1916 až 1924 belgická kolónia v Strednej Afrike. Od 1924 do 1945 bola belgické mandátne územie Spoločnosti národov typu B. Neskôr do roku 1962 mala štatút belgického poručenského územia OSN. Po tom, čo roku 1962 Rwanda a Burundi získali nezávislosť Ruanda-Urundi prestala existovať.
Stohové sedlo

Stohové sedlo () je výrazné trávnaté horské sedlo v hlavnom hrebeni Krivánskej Malej Fatry. Nachádza sa medzi vrchmi Stoh () a Poludňový grúň (). Lokalitou prechádza Medzinárodná diaľková turistická trasa E3.
Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška sedla , čím bola upresnená dovtedajšia hodnota
Fenomen

 
Fenomen je v poradí tretí štúdiový album slovenského rapera Rytmusa, ktorý bol vydaný 2. decembra 2011. Distrúciu zabezpečuje vydavateľstvo EMI Czech republic. Titulná skladba "Fenomen" z rovnomenného albumu mala premiéru 9. októbra 2011 na serveri YouTube. 
Pozadie vzniku.
Pôvodne ohlásený termín vydania albumu bol marec 2011. Predchádzať tomu malo vydanie albumu "Black Diamond Prince Mixtape" na jeseň roku 2010, ku ktorému však nedošlo. Namiesto toho vyšlo DVD pod názvom "Rytmus Video Collection", ktoré obsahovalo videoklipy 12 najznámejších Rytmusových skladieb. Ohlasovaný termín sa nedodržal z dôvodu Rytmusových pracovných povinností, keďže v tom období pôsobil ako porotca v súťaži Česko-Slovensko Hľadá Superstar.
Prvou skladbou, ktorá bola čiastočne odhalená, bola skladba "Nehladám". Krátky úryvok z nej bol zverejnený 30. apríla 2011 ako video na serveri YouTube. Vo videu Rytmus sedel v aute a rapoval text z mobilu. Ďalšou zverejnenou pesničkou bola skladba "Hovnám neodpovedám". Rovnako bola zverejnená na YouTube dňa 22. septembra 2011.
Hudobná štruktúra.
Fenomen kombinuje veľké množstvo hudobných žánrov, ako napríklad rap, pop, R&amp;B, hip hop, electro, či dubstep, pričom posledný spomenutý štýl je prvýkrát zahrnutý na repovom albume.
Single.
Prvou skladbou, ktorá vyšla von pred vydaním albumu Fenomen, bola skladba s rovnomenným názvom "Fenomen". Bola odprezentovaná 9. októbra 2011 na serveri YouTube, avšak na albume sa nachádza skladba s dlhšou minutážou. Skladbu produkoval slovenský producent S3RiOUS. Obsahuje prvky rapu a hip hopu a je v tempe 97 BPM. Videoklip bol natočený v Bratislave. Text sa nesie v ironickom duchu - "Prepáč, že nemám žiadnu školu, aj tak som milionár hejteri majú smolu...". Titulnou skladbou v rádiách bola pesnička "Nehladám" od amerického producenta Superstar O. Premiéru mala 1. decembra 2011 v rádiu Expres. Vokály naspieval producent a spevák Tomi Popovič. Videoklip mal premiéru 6. decembra 2011 na portáli YouTube. 
Druhou skladbou, ktorá bola v rotáciách slovenských rádií, je skladba "Deti stratenej generácie". Produkoval ju slovenský producent S3RiOUS. Ďalšou skladbou, ktorá má natočený videoklip, je skladba "Sám". Videoklip bol natočený v Piešťanoch a Prešove.
Rakytie (sedlo)

Sedlo Rakytie () je priesmyk v pohorí Lúčanská Malá Fatra, nad obcou Strečno. Nachádza sa v severnej časti pohoria, medzi vrchmi Rakytie () a Grúň (). Lokalitou prechádza Medzinárodná diaľková turistická trasa E3.
Doprava.
V minulosti viedla sedlom stará cesta od Strečnianskeho hradu do Vrútok, ktorá obchádzala nebezpečné a často nezjazdné úseky popri Váhu. Skalnato-blatisté podložie s veľkým stúpaním však veľmi obmedzovalo priechodnosť aj touto cestou, preto sa využívala len v nevyhnutných prípadoch. V súčasnosti vedie zo Strečna pohodlná asfaltová cesta až do sedla, ktorú využívajú cykloturisti a lesní pracovníci. Zo sedla vedie odbočka na blízky rovnomenný vrch.
Romaneto

Romaneto je literárny epický žáner. Má kratší rozsah, dramatický dej s výraznou pointou. Hlavnou myšlienkou romaneta býva rozpor medzi tajomnými javmi a ich vedeckým vysvetlením. V českej literatúre romaneto zaviedol Jakub Arbes. Autorom jeho názvu je však Jan Neruda. V medzivojnovom období 20. storočia písal v tomto žánri Ladislav Klíma (napr. "Utrpenie kniežaťa Sternenhocha") a Vítězslav Nezval (napr. Karneval). Podobný literárny štýl existoval už dlhšie v zahraničí, kde sa nazýval "poviedky s tajomstvom".
Romaneto je novela, ktorá sa vyznačuje napínavým dejom s fantastickými alebo detektívnymi prvkami. Jeho súčasťou je zdanlivo nepochopená záhada, ktorá je v závere racionálne vysvetlená. 
Iná definícia hovorí, že romaneto je próza na hranici románu a novely. Rovnako ako pre novelu je pre ňu charakteristická tendencia k pointovanosti, menší počet postáv a subjektívny rozprávač. Rovnako ako román obsahuje však rozsiahle faktografické, úvahové a vysvetľujúce pasáže. Podstatné sú protiklady dokumentárnosti a fikcie, konkrétnosť miesta a času a zároveň fantastický dej.
Sikorsky Aircraft Corporation

Sikorsky Aircraft Corporation je americký výrobca vrtuľníkov a lietadiel (momentálne iba vrtuľníkov), ktorý sídli v meste Stratford v štáte Connecticut. Jeho materskou spoločnosťou je United Technologies Corporation. Spoločnosť bola založená v roku 1923 (prvá firma na svete vyrábajúca vrtuľníky) rusko-americkým leteckým inžinierom Igorom Sikorskym. Spoločnosť dodáva vrtuľníky predovšetkým pre United States Navy, United States Army a tiež pre Prezidenta Spojených štátov v podobe vrtuľníka Marine One, ktorý je odpovedajúci lietadlu Air Force One.
Galaktický rok

Galaktický rok je doba, ktorú potrebuje Slnko na jeden obeh okolo stredu našej galaxie. Dĺžka tejto doby sa odhaduje na 225 až 250 miliónov pozemských rokov. 
Časová os udalostí vo vesmíre a na Zemi vyjadrená v galaktických rokoch.
V tomto zozname sa 1 galaktický rok rovná 225 miliónom pozemských rokov.
Zdroj.
[[Kategória:Jednotky času]]
Majstrovstvá Európy v hádzanej

Majstrovstvá Európy v hádzanej je najvyššie európske podujatie národných družstiev v hádzanej, ktoré organizuje Európska hádzanárska federácia (EHF). Jeho história siaha do roku 1994, kedy sa v Portugalsku, resp. Nemecku konali prvé majstrovstvá Európy mužov, resp. žien. Odvtedy prebiehajú nepretržite s 2-ročnou periodicitou. Najviac víťazstiev zaznamenali v mužskej a v ženskej kategórii.
Majstrovstvá tiež slúžia ako kvalifikácia európskych družstiev na majstrovstvá sveta a hádzanársky turnaj Letných olympijských hier.
Gól

Gól po anglicky (goal) je označenie spôsobu skórovania vo viacerých športoch.Ten tím ktorý dá viac gólov vyhráva zápas. Môže tiež označovať fyzickú štruktúru alebo oblasť hracej plochy, kde dôjde ku skórovaniu.
Gól je v mnohých športoch jedinou metódou bodovania a výsledné skóre je preto vyjadrované v množstve gólov. Takéto vyjadrenie sa používa napríklad vo futbale, hokeji, florbale,póle, hádzanej alebo lakrose. V iných športoch môže existovať viacero spôsobov ako dosiahnuť vyššie skóre a dať gól môže byť len jednou z nich. Rôzne spôsoby skórovania sú potom inak bodovo ohodnotené.
Abaco (Bahamy)

Abaco je súhrnný názov niekoľkých koralových ostrovov ležiacich v severozápadnej časti súostrovia Bahamy v Karibskom mori, ktoré spoločne zaujímajú rozlohu :
Administratívne sa ostrovy Abaco delia na 5 oblastí (sú súčasťou celkovo 31 bahamských oblastí):
Mestá a obyvateľstvo.
Mestá, ktoré na ostrovoch môžeme nájsť sú:
Počet obyvateľov (v roku 2000) dosiahol hranicu 14 000. Ostrov Great Abaco je tretí najľudnatejší ostrov celých Bahamských ostrovov. Etnické skupiny obyvateľstva sú vyvážené a skladajú sa z približne 50 % čierneho a 50 % bieleho obyvateľstva. Úradným jazykom – ako na celých Bahamských ostrovoch – je angličtina. Obyvateľstvo je veľmi veriace, pričom najväčší vplyv tu má kresťanstvo, najmä baptisti. Medzi ďalšie miestne náboženstvá patria anglikánska cirkev, metodisti a rímskokatolícka cirkev. Ostrovy Abaco tiež bývajú cieľom emigrantov z Haiti, keď ich tu v roku 2000 žilo viac ako 3 000.
Dejiny ostrovov.
Ostrovy boli najskôr osídlené kmeňom Lucayanov, ktorí sa vzhľadom na priaznivé vlhké tropické podnebie usadili v strednej časti ostrovov. Práve tieto kmene amerických indiánov videli Španieli počas svojich zámorských objavov v 15. storočí. Rané záznamy popisujú pôvodných obyvateľov ako mierumilovný národ, ktorý si časom vytvoril vlastný jazyk i náboženstvo. Boli schopní obchodníci a ich obchodné záujmy zahŕňali mnoho ostrovov v Malých Antilách. Pred príchodom Kryštofa Kolumba a Európanov do Ameriky žilo v tejto oblasti približne 50 000 obyvateľov. Otrokárstvo a zavlečenie chorôb, proti ktorým nemali miestni imunitu, viedlo ešte pred rokom 1513 prakticky k zániku celého obyvateľstva.
Ďalšiu vlnu európskej kolonizácie tvorili predovšetkým lojalisti počas Vojny za nezávislosť vo vznikajúcich Spojených štátoch, ktorí začali osídľovať ostrovy okolo roku 1783.
Voľný čas.
Ostrovy Abaco sú považované za raj potápačov, jachtingu, surfingu a ďalších vodných aktivít. Veľmi populárne je aj rybárčenie, chytajú sa hlavne kopijonosy (z rodu Tetrapturus) a plachetníky (Istiophorus). Sú miestom významných prírodných lokalít, najmä unikátnych karibských borovicových lesov. V súčasnej dobe sa v oblasti zintenzívňuje ochrana prírody.
Ostrovy sú vďaka svojmu prírodnému bohatstvu a pokoju lákadlom pre turistov, ktorí sú jedným zo základných zdrojov príjmu.
Lovendegem

Lovendegem je belgická obec vo Flámskom regióne v provincii Východné Flámsko.
Obyvateľstvo.
Obec má približne 9 428 obyvateľov (2010). 
Časti obce.
Od 1. januára 1977 obec Lovendegem pozostáva z týchto častí (bývalých obcí):
Hádzaná na Letných olympijských hrách

 
Hádzaná na Letných olympijských hrách je hádzanársky turnaj, ktorý sa koná v rámci multišportového podujatia Letných olympijských hier. Organizuje ho Medzinárodný olympijský výbor (MOV) v spolupráci s Medzinárodnou hádzanárskou federáciou (IHF). Do programu hier bol turnaj oficiálne zaradený na 10. letných olympijských hrách v roku 1936 v Berlíne. Súťažilo sa v 11-tkovej forme hádzanej hrávanej vonkutzv. handbale, a iba v mužskej kategórii. Ďalších 36 rokov sa hádzaná neobjavila na olympijských hrách. Opätovne bola zaradená do programu hier na 17. letných olympijských hrách 1976 v Mníchove, opäť iba v mužskej kategórii, tentoraz však už v štandardnej, sedmičkovej hádzanej. Odvtedy sa organizuje na nich pravidelne. O 4 roky neskôr, na olympiáde v Montreale, sa prvýkrát organizoval aj turnaj žien. 
Najviac víťazstiev v mužskej kategórii zaznamenali družstvá a , keď vyhrali olympijský titul trikrát; u žien získalo rovnako tri tituly.
Abaco

Abaco môže byť:
Dall’Abaco

Dall’Abaco môže byť:
Zorný uhol

Zorný uhol môže byť:
(pronounced ’lĕh-’nérd ’skin-’nérd)

(pronounced’lěh-’nérd’skin-’nérd) je debutový album americkej southern rockovej skupiny Lynyrd Skynyrd, vydaný v roku 1973. Album bol vydaný až deväť rokov od založenia skupiny. Album bol hodnotený pozitívne a skladba „Free Bird“ dosiahla 19. miesto v rebríčku Billboard Hot 100 a tiež 191. miesto v zozname časopisu "Rolling Stone". V roku 2003 bol album zaradený na 401. miesto v zozname The 500 Greatest Albums of All Time časopisu "Rolling Stone".
Forbes (magazín)

 Forbes je magazín so 100 ročnou históriou, ktorý vydáva americká spoločnosť Forbes. V Amerike vychádza ako dvojtýždenník. Forbes si zakladá na svojej dôveryhodnosti, v prieskume sa umiestnil na prvom mieste. Medzi najväčších konkurentov Forbes patrí magazín Fortune a Bussiness Week. Celosvetovo vychádza viac ako 6 miliónov výtlačkov. Počet čitateľov webu a časopisu je okolo 50 miliónov. Heslom magazínu je veta „The Capitalist Tool“ (Nástroj kapitalistu). Magazín je známy mnohými rebríčkami a zoznamami. Medzi najznámejšie patrí Forbes 400 - zoznam najbohatších ľudí Ameriky alebo zoznam miliardárov. 
Forbes na Slovensku.
V novembri 2010 vyšiel prvý výtlačok Forbes na Slovensku. Magazín je mesačníkom. Náklad je 15 000 kusov, s rozsahom 96 strán a cenou 3 eurá. Slovenský časopis Forbes každoročne zverejňuje rebríček úspešných Slovákov do 30 rokov s názvom "Forbes 30 pod 30". Medzi ocenených patria napríklad umelecká fotografka Mária Švarbová, futbalista Milan Škriniar, hokejista Martin Fehervárý, či atlét Ján Volko.
Slovenské národné hádzanárske družstvo žien

Slovenské národné hádzanárske družstvo žien je národné družstvo žien, ktoré reprezentuje Slovensko v medzinárodných hádzanárskych súťažiach, podujatiach a priateľských zápasoch. Funguje pod záštitou Slovenského zväzu hádzanej (SZH). Vzniklo v roku 1993 rozpadom česko-slovenského družstva, hoci ešte v roku 1993 sa česko-slovenské družstvo (ako spoločné družstvo Česka a Slovenska) zúčastnilo Majstrovstiev sveta 1993. Svoj prvý zápas odohralo na turnaji "O štít města Chebu" v roku 1993 s . V roku 2022 mu v neoficiálnom svetovom rebríčku patrilo 25. miesto. Od júla 2019 bol hlavným trénerom Pavol Streicher. Toho 4.februára 2022 nahradil španielsky odborník Jorge Dueñas.
Jeho najväčším úspechom je úspešná kvalifikácia na turnaje Majstrovstiev Európy 1994 a 2014, na ktorých obsadilo zhodne 12. miesto. Rovnako 12. miesto dosiahlo aj na Majstrovstvách sveta 1995.
Najskúsenejšia hráčka a zároveň najlepšia strelkyňa je Katarína Dubajová, ktorá za národné družstvo nastúpilia v 224 medzinárodných zápasoch (z toho 5 zápasov na ME 2014) a vsietila 842 gólov (z toho 7 gólov na ME 2014).
Reprezentační tréneri.
Prehľad doterajších trénerov národného tímu:
Zostava družstva.
Zostava družstva na MS 2021:
Homosexuálna panika

Homosexuálna panika (z angl. "homosexual panic", novšie aj "gay panic") alebo v medicíne aj Kempfova choroba je (pôvodne v psychológii/medicíne, dnes aj v práve) nekontrolovateľný strach alebo úzkosť (panika) ako reakcia na vlastnú homosexualitu alebo homosexualitu inej osoby, najmä u mužov a najmä u heterosexuálnych mužov v prípadoch, kde homosexuálny muž dvorí heterosexuálnemu mužovi. 
Termín "homosexual panic" sa prvýkrát vyskytol v texte E. J. Kempfa z roku 1921, ktorý spomína, že "mechanizmus homosexuálnej paniky...je v psychopatológii vrcholne dôležitý". 
V severnej Amerike sa termín najnovšie (prvýkrát v roku 1989) vyskytuje aj v spojení "homosexual panic defense/gay panic defense", čo je právna obhajoba založená na tvrdení obžalovaného, že údajne zavraždil homosexuálnu osobu len preto, že sa dostal do stavu homosexuálnej paniky.
Sexuálna preferencia

Sexuálna preferencia (iné názvy: pohlavná/erotická preferencia, sexuálne/pohlavné/erotické zameranie, sexuálne/pohlavné/erotické založenie, sexuálna/pohlavná/erotická inklinácia, sexuálny/pohlavný/erotický sklon, sexuálna/pohlavná/erotická náklonnosť) môže byť:
"Poznámka: Text Ahlers, Schaefer und Beier: Spektrum der Sexualstörungen und ihre Klassifizierbarkeit in DSM-IV und ICD-10, Sexuologie 12 (3/4), 2005 navrhuje obmedziť pojem sexuálne zameranie na sexuálnu preferenciu veku partnera a pojem sexuálny sklon na sexuálne praktiky."
Homoerotizmus

Homoerotizmus môže byť:
Homofília

Homofília môže byť:
Tyndareós

Tyndareós alebo Tyndareos ("Tyndareós", ) je v gréckej mytológii spartský kráľ, syn kráľa Periéra (alebo Oibala) a Gorgofony, dcéry Persea.
Keď ho jeho brat Hippokoón vyhnal z rodnej Sparty a vládol v nej sám so svojimi dvanástimi synmi, trávil Tyndareós svoju mladosť u aitólskeho kráľa Thestia, kde sa potom oženil s jeho dcérou Lédou. Hippokoón a všetci jeho synovia neskôr v boji s Heraklom padli a Tyndareós sa mohol vrátiť späť do Sparty a opäť sa ujať vlády.
Tak ako mu preukázal pohostinnosť kráľ Thestios, urobil aj Tyndareós: na svoj hrad ​​prijal Agamemnóna a Menelaa, synov mykénskeho kráľa Atrea, keď boli na úteku pred svojim strýkom Thyestom. Obaja utečenci sa potom stali manželmi jeho dvoch dcér.
Pravdepodobne známejšie sú mená jeho potomkov, z toho jeho vlastné deti s manželkou Lédou boli:
a zo spojenia najvyššieho boha Dia a jeho milenky Lédy vzišli
Obaja bratia Kastor a Polydeukes sa preslávili svojimi hrdinskými činmi vždy spoločne, sú známi ako Dioskurovia, hovorí sa im tiež Blíženci alebo Gemini.
The Passenger

„The Passenger“ je skladba Iggyho Popa a Rickyho Gardinera, nahraná Iggym Popom pre jeho album "Lust for Life" z roku 1977. Skladba bola tiež vydaná ako B-strana jediného singlu, ktorý bol vydaný z albumu, „Success“.
Text piesne napísal Iggy Pop, údajne vo vlaku Berlínskej rýchlodráhy. Gitarista Ricky Gardiner zložil hudbu. Skladba obsahuje charakteristický riff, pričom je možno najznámejšia svojím refrénom, na ktorom spolupracoval David Bowie.
Anglická rocková skupina Siouxsie &amp; the Banshees vytvorila v roku 1987 coververziu skladby „The Passenger“ pre ich album coververzií "Through the Looking Glass". Skladba dosiahla 41. miesto v rebríčku UK Singles Chart.
Gorgofoné

Gorgofoné alebo Gorgofona ("Gorgofoné") môže byť v gréckej mytológii:
X Gon’ Give It to Ya

„X Gon’ Give It to Ya“ singel amerického rappera DMX zo soundtracku "Kolíska do hrobu". Skladba sa tiež objavila ako skrytá skladba na jeho greatest hits albume "". Skladba mala v rebríčkoch úspech, pričom dosiahla 60. miesto v Billboard Hot 100, 32. miesto v Hot R&amp;B/Hip-Hop Songs a 16. miesto v Hot Rap Tracks.
Katalánske národné korfbalové družstvo

Katalánske národné korfbalové družstvo reprezentuje Katalánsko v medzinárodných korfbalových súťažiach a podujatiach a priateľských zápasoch. Funguje pod záštitou "Federació Catalana de Korfbal" (FCK). Jeho najvýraznejším úspechom je 4. miesto na MS 2011, bronz na ME 2016 a European Bowl v roku 2005. V januári 2023 mu patrilo v medzinárodnom rebríčku IKF 9. miesto.
41 (číslo)

41 je číslo, ktoré nasleduje po čísle 40 a predchádza číslu 42. Je to prvočíslo.
Matematika.
Štyridsaťjeden je
Citroën GS

Citroën GS bol osobný automobil nižšej strednej triedy francúzskej automobilky Citroën vyrábaný od roku 1970 do roku 1981 v prevedeniach sedan a kombi (pod označením Break). V roku 1979 prišiel na trh model GSA v prevedení hatchback. Neskôr vznikol na základe modelu GSA ešte model GSX, so športovými prvkami karosérie. Neskôr GSX2.
Citroën v tej dobe investoval do vývoja Wankelovho motora a tak vznikol Citroën GS birotor s dvomi wankelovými rotormi, niekedy označovaný ako GZ. Naneštastie ropná kríza spôsobila, že sa automobil prestal vyrábať a doviedol Citroën takmer ku krachu. V tej dobe ho odkúpil Peugeot a neskôr vznikla skupina PSA Peugeot-Citroën.
Celkovo bolo vyrobených 1 896 742 kusov modelu GS, 576 757 kusov modelu GSA a 847 kusov modelu GS birotor (GZ).
Podvozky.
Citroën GS mal hydropneumatický podvozok, ktorý mu umožňoval mať mäkké komfortné odpruženie pri zachovaní jazdných vlastností. Systém udržiaval stabilnú svetlú výšku nezávisle od zaťaženia. Systém bol prepojený s brzdami (ako aj u neskorších modelov BX, Xantia) čo fungovalo ako záťažový regulátor. Čím malo auto vyššiu hmotnosť, tým väčší tlak bol v brzdách. (Systém pracoval až so 160 barmi, v dnešných automobiloch s posilňovačom bŕzd majú autá približne 75 bar.)
Ďalším vylepšením podvozku bola technológia Anti-dive, ktorá zabezpečovala nezmenenú výšku počas brzdenia alebo prudkej akcelerácie.
Podvozok sa ovládal ručne, pákou na stredovom paneli, kde bolo možné svetlú výšku zvýšiť alebo znížiť. Pre jazdu boli určené polohy normálna, zvýšená do terénu. Najnižšia pozícia bola určená pre servis, najvyššia na výmenu kolesa, prípadne pomalú jazdu cez konkrétnu prekážku.
Po vypnutí motora nie je suplovaný tlak v systéme a auto klesne k zemi. Táto vlastnosť hydropneumatických vozidiel bola odstránená až v modeli Xantia.
Motorizácie.
GS a GSA Boxer motory, tzv. "zážihové":
GZ Birotor, tzv. "zážihový wankel motor":
Výbava.
Podľa roku výroby a stupňa výbavy: hmlové svetlá, strešné okno, lakťová opierka, bedrová opierka, hodiny, kožené sedadlá, autorádio (v stredovom paneli), nastaviteľná výška podvozku, hydropneumatický podvozok, poloautomatická prevodovka.
Bi-Rotor.
Citroën GS s rotačným bezpiestovým motorom wankel sa označoval ako GZ. Je výsledkom vývoja a spolupráce automobiliek Citroën a NSU. Jeho predchodca vychádzal z modelu Ami a nazýval sa M35. Predpokladalo sa že wankel sa použije v modeli CX, a bolo veľkým prekvapením keď vyšiel model GZ. Na propagáciu bol motor použitý v jedinečnej helikoptére Citroën, ktorá dnes leží v Conservatoire Citroën. Automobil mal klasické problémy rotačných motorov, vysokú spotrebu paliva (13 l/100km), vysoké emisie a vysokú spotrebu oleja. Všetky tieto fakty prispeli k ukončeniu výroby. Automobilka NSU skrachovala a bola prevzatá automobilkou Audi. Vývoj a výroba týchto modelov prispeli tiež ku krachu automobilky Citroën a jej následným prevzatím Peugeotom.
Bezpečnostné prvky.
Bezpečnostné pásy, kotúčové brzdy, deformačné zóny
Citroën AX

Citroën AX bol malý automobil produkovaný francúzskym výrobcom Citroën od roku 1986 až do 1998, kedy sa jeho nástupcom stal Citroën Saxo. Bol vyrábaný vo verziách Hatchback s troj alebo päť dverovou karosériou. AX mal vynikajúcu aerodynamiku s odporom vzduchu len 0,31 Cx, čo sa prejavilo na nízkej spotrebe a jazdnej dynamike. AX bol veľmi úspešný model. Celkovo sa vyrobilo 2 425 138 kusov. Po skončení výroby sa licenčne vyrábal v Malajzii ako Proton Tiara.
Verzie AX.
AX 4x4.
V roku 1987 bol uvedený AX 4x4 spolu s modelom BX 4x4, bol vybavený pohonom všetkých kolies s elektronickou uzávierkou medzinápravového diferenciálu. Dodával sa aj vo vznetovej motorizácií. Systém samosvorných diferenciálov torsen zabezpečoval presun sily na koleso, ktoré strácalo adhéziu. Primárne rozdelenie krútiaceho momentu bolo 53% pre prednú nápravu a 43% pre zadnú. Pri uzávierke medzinápravového diferenciálu sa moment rozložil 50%-50%.
AX Electric.
V roku 1994 predstavila automobilka elektromobil novej konštrukcie, postavený na modeli AX. Väčšinu technológií prebral z modelu C15 Electric. Počas roku 1995 sa vyrobil približne 300 kusov automobilu AX Electrique. Platforma elektromobilu AX sa použila aj pri nasledujúcich modeloch v roku 1996, Saxo Electric a Peuget 106 Electric. AX Electric používal benzín len pre vykurovanie.
AX bol prvý elektromobil s použitím elektronického riadenia trakcie, bol použitý počítač od firmy Sagem, takzvaný Sagembox, ktorý bol uložený v chladenom hliníkovom obale spolu s elektronickým regulátorom a palubným nabíjačom batérií. Ďalšou novinkou bolo použitie vodou chladených akumulátorov Ni-Cd (nickel-cadmium) od firmy Saft. Celkové napájanie sa skladalo z 20 kusov o napätí 6V. Batérie boli rozdelené na tri oddelenia pre lepšie rozloženie hmotnosti, 1. vzadu pod podlahou, 2 a 3 vpredu pred a nad elektromotorom. Vďaka dvojplášťovému systému s chladiacou kvapalinou boli batérie vhodné pre vysokoprúdové rýchlonabíjanie. S použitím zásuvky 380V sa dal AX nabiť za necelých 30 minút na 80% kapacity. AX dokázal jazdiť rýchlosťou až 120 km/h a dosahoval dojazd 100 km na jedno nabitie.
AX Sport, GT a GTi.
Športové verzie Citroënu AX sa odlišovali od základnej verzie rozšírenými laminátovými prahmi a nárazníkmi. V interiéri pribudol športový volant a sedačky s vyšším bočným vedením. Prvým bol v roku 1986 limitovaný AX SPORT s motorom s obsahom 1.3 litra a výkonom 95 koní, osadeným dvojitým karburátorom Weber. V roku 1987 pribudol k rade AX GT aj v 5-dverovej verzii s výkonom 85 k, neskôr bol nahradený verziou Furio. V roku 1992 nahradil model Sport nový model AX GTi s elektronickým vstrekovaním a výkonom 105 k.
Súťažné vozidlá.
AX bol veľmi úspešný model, pretekal v Sk.A, neskôr v šampionátoch supertourisme, rallye a rallycross.
Propagácia.
Operácia Dragon - 140 mladých Európanov prešlo na AXoch z juhu na sever Číny trasu dlhú 4 500 km.
4 (číslo)

Štyri je číslo nasledujúce po čísle 3 a predchádzajúce číslu 5. Zapísať ho môžeme ako 22. V jednotkovej sústave ako 1111, v dvojkovej ako 100 a v šestnástkovej ako 4. Je to 4. najmenšie prirodzené číslo. Pravidelný 2D útvar so štyrmi stranami sa nazýva štvorec. Štvorka je prvé zložené číslo a je preto prvé neprvočíslo po čísle jedna. Rímska číslica štyri je „IV“ alebo „IIII“.
Komaskulácia

Komaskulácia (lat. commasculatio) môže byť:
Suchoj Su-47

Suchoj SU - 47 Berkut (rusky Беркут - orol skalný, v kóde NATO "Firkin") je ruská experimentálna stíhačka piatej generácie s negatívnou geometriou krídel, vektorovaným ťahom motorov a niektorými prvkami „neviditeľnej“ technológie stealth. V dobe svojho vývoja bol označovaný ako S-32 alebo S-37. Jeho konštrukcia vychádza z rady Suchoj Su-27 a využíva množstvo moderných prvkov. Stíhačka má moderný radar, ktorý je schopný zistiť protivníka na vzdialenosť niekoľko sto kilometrov a supermodernú výzbroj, ktorá umožňuje vedenie boja na veľké vzdialenosti. K jej prednostiam patria vynikajúce manévrovacie schopnosti, ktoré umožňujú vyhnúť sa navádzaným raketám.
Vznik a vývoj.
Su-47 Berkut mala vzniknúť s cieľom nahradiť vtedajšie ruské lodné stíhačky aby nezaostávali za USA. Úlohu vytvoriť novú generáciu stíhačiek dostali firmy MIG (za úspech s MiG-29) a Suchoj. Projekt nakoniec získala firma Suchoj a bol označený ako S-22. Počas projektu sa zistilo, že opačné krídla by mohli zvýšiť manévrovateľnosť a znížiť pádovú rýchlosť. Medzitým prebiehali zmeny aj na Su-27. S-22 mala mať len jeden motor, no po analýze sa zistilo, že stíhačka by bola aj napriek tomu príliš ťažká na to aby vzlietla – projekt bol nakoniec zastavený. Medzi tým vzniklo Su-27K, ale len ako dočasné riešenie. Po čase sa opäť začalo pracovať na S-22, projekt však prešiel významnými zmenami: lietadlo malo mať 2 motory, malo byť väčšie, pribudla kabína ktorá mala pri havárii na vode udržať pilota nažive a názov sa zmenil na S-32. Prvý let mal byť niekedy v 90. rokoch. Jeden zo zásadných problémov bol karbón ako materiál krídiel: na zostrelenie lietadla by stačila jedna guľka. Pre nedostatok financií vznikol len jeden zjednodušený prototyp (pôvodne mali byť 3). Nakoniec sa projekt podarilo dokončiť, S-37 sa zmenilo na Su-47 Berkut, no lietadlo sa nikdy nedostalo do plnej služby.
Olivový olej

Olivový olej sa vyrába lisovaním plodov olivovníka – olív. Používa sa na varenie, v lekárnictve, kozmetike (napr. výroba mydla) alebo ako palivo do olejovej lampy. Najväčším producentom olivového oleja je Španielsko ďalej Taliansko a Grécko. Spolu vyrobia 75 % svetovej produkcie.
Panenský olej.
Panenské oleje sú lisované za studena pri teplote do 50 °C. Najkvalitnejší je Extra panenský olivový olej (Extra virgin, Extra vergine). Musí mať aciditu (voľnú kyslosť) maximálne 0,8 percenta. Špičkové oleje sa lisujú bez kôstok a sú označované ako (Denocciolato).
Panenský olej (Virgin, Vergine) - s aciditou nie vyššou ako 2 percentá.
Obyčajný panenský olej má volnú kyslosť do 3.3 percenta.
Krížnik

Krížnik je typ vojnovej lode. 
História.
Pomenovanie vzniklo počas americkej občianskej vojny, kde sa ako krížniky označovali korvety križujúce pobrežie, pričom vykonávali námornú blokádu. Neskôr sa však názov prenášal na lode iných parametrov a určenia, čo sa viac-menej zastavilo začiatkom 20. storočia.
Krížniky sa odvtedy začali rozdeľovať na pomocné, ľahké, chránené, pancierové a bojové. Po prvej svetovej vojne pribudli ešte kategórie ťažký krížnik a protilietadlový krížnik. Kategórie lodí boli z veľkej časti definované delovou výzbrojou a pancierovaním. Oboje bolo určené Washingtonskou námornou dohodou v roku 1922. V reakcii na dohodu vybudovala Tretia ríša triedu vreckových bojových lodí na polceste medzi ťažkým krížnikom a bojovou loďou. Ďalšie upresnenie povoleného výtlaku a výzbroje priniesla Londýnska zmluva z roku 1930. Krížnik podľa týchto zmlúv je loď nepresahujúca výtlak 10 000 imperiálnych ton (10 160 metrických ton) a kaliber diel nepresahujúci 203 mm.
Krížniky sa osvedčili najmä počas druhej svetovej vojny, keď plnili rôzne úlohy, ako ochrana námorných konvojov, prieskum, delostrelecká podpora pri výsadkoch na pobrežie alebo aj útočné operácie. Boli súčasťou všetkých námorníctiev hlavných účastníkov 2. svetovej vojny.
Súčasnosť.
V súčasnosti krížnikmi disponujú iba dve krajiny, a to USA (22 kusov) a Rusko (5 kusov). Tento nízky počet je spôsobený malými rozdielmi medzi nižšou triedou (torpédoborce) a vyššou triedou lodí (bojové lode) a taktiež vysokou nákladnosťou vývoja a stavby týchto lodí.
Viaceré krajiny vyradili krížniky zo svojich námorných flotíl po roku 2000.
Vojnová loď

Vojnová loď je typ lode, ktorý vykonáva rôzne vojenské operácie. Veľkosti týchto lodí sa rôznia, od najmenších člnov až po vyše tristometrové lietadlové lode. Vojnové lode sú často stavané tak, aby dokázali vydržať isté poškodenie – sú opancierované a majú zvyčajne na palube rozsiahly arzenál zbraní všetkých druhov, od balistických rakiet, cez delá a protilietadlové kanóny, po protiponorkové míny.
Typy vojnových lodí.
Vojnové lode sa ďalej podla výzbroje, výtlaku a určenia delia na rôzne typy:
Juraj Žák

Juraj Žák, prezývaný Ďuro Žák (* 30. marec 1966, Smolenice) je slovenský textár a umelec. Skladal a skladá texty pre popredných slovenských a českých interpretov. Medzi jeho najväčšie hity patria „Vráť mi tie hviezdy“ od Beaty Dubasovej alebo aj „Prší“, „Dieťa spí“ a „Oceán“ od Roba Opatovského. Spolupracoval na niekoľkých albumoch Roba Grigorova, Beaty Dubasovej, Metalindy, kapely Money Factor, Pala Drapáka, Roba Opatovského, ale aj na piesňach pre Moniku Bagárovú, Máriu Čírovú, Natáliu Hatalovú, Petra Cmoríka a ďalších.
Tvorba.
Zoznam piesní.
poz. - pieseň - (autor hudby piesne / autor textu piesne)
Blanka Kastílska

Blanka Kastílska (* 4. marec 1188, Palencia – † 26. november 1252, Paríž) bola kastílska princezná a francúzska kráľovná. Po manželovej smrti sa stala regentkou Francúzska za neplnoletého syna Ľudovíta IX. a dokázala pre neho uhájiť kráľovstvo pred spurnou šľachtou.
Životopis.
Blanka bola tretia dcéra Alfonza VIII., kastílskeho kráľa, a Eleonóry, dcéry anglického kráľa Henricha II. a Eleonóry Akvitánskej. Na základe zmluvy medzi francúzskym kráľom Filipom II. Augustom a Blankiným strýkom Jánom, sa Blanka za pomoci svojej osemdesiatročnej starej matky Eleonóry Akvitánskej, s veľkou slávou a za účasti oboch kráľov, vydala dňa 22. mája 1200 za princa Ľudovíta.
Prvý raz preukázala svoje vladárske schopnosti v roku 1216, keď si Ľudovít chcel po Jánovej smrti prisvojiť anglickú korunu a pri invázii do Anglicka narazil na jednotný odpor. Filip II. August odmietol syna podporovať, a tak Blanka sama organizovala podporné flotily do Anglicka, aj keď bez konečného úspechu.
Ľudovít zomrel po trojročnom panovaní na úplavicu v novembri 1226 pri návrate z južného Francúzska, kde na pápežovo naliehanie potláčal katarské hnutie a presadzoval tam prísne severofrancúzske lénne právo. Blanka sa stala podľa manželovho závetu regentkou a opatrovníčkou ich detí, Ľudovít IX. mal iba 12 rokov. Spravovanie svojich financií zverovala templárom, ktorí jej pravidelne predkladali vyúčtovanie a v roku 1236 ich tiež poverila financovaním výstavby kláštornej fundácie v Maubuissone.
Kráľovstvo sa po kráľovej smrti ocitlo v kritickej situácii, všetky Kapetovcami pracne získané územia sa zdali byť stratené. Blanka však dokázala potlačiť povstanie barónov (1226), aj anglický útok (1230). Šľachta bola buď zastrašená, alebo získaná na stranu "Bielej kráľovnej" a kráľovstvo bolo pre Ľudovíta zachované. Kráľovniní nepriatelia hovorili o jej milostnom pomere s pápežskym vyslancom. Je fakt, že s podporou pápežského legáta Romana Frangipana sa Blanke podarilo udržať stabilitu štátu a dokonca odraziť útoky anglického kráľa Henricha III. Obdivovateľom kráľovnej bol aj Theobald I. Navarrský, ktorý jej skladal milostné verše.
I po prevzatí vlády Ľudovítom bol Blankin vplyv výrazný, práve matka mu našla vhodnú nevestu – v roku 1234 sa po získaní pápežského dišpenzu oženil s dcérou provensalského grófa Raimonda Bérengera IV. a Beatrix SavojskeJ, Margarétou. Blanka Kastílska bola vyhlásená za kráľovnú matku. Celý nevestin sprievod – savojskí strýkovia, pestúnka, dvorné dámy – boli ihneď po sobáši poslaní naspäť domov.
Po Ľudovítovom odchode na siedmu križiacku výpravu, od ktorej ho vášnivo odrádzala, sa opäť stala regentkou a zúfalo ho podporovala všetkými dosiahnuteľnými peniazmi a vojskom. V roku 1252 však došla na koniec svojich síl a po nehode v novembri zomrela.
Telo Blanky Kastílskej bolo pochované v kláštore Maubuisson pri Pontoise a srdce v kláštore Notre-Dame du Lys v Dammarie-les-Lys pri Melune, ktoré sama založila.
Queer (rozlišovacia stránka)

Queer alebo Queers môže byť:
Massey Ferguson

Massey Ferguson Limited je hlavný výrobca poľnohospodárskych mechanizmov, ktorý sídlil v Kanade, predtým ako ho odkúpil americký výrobca AGCO. Spoločnosť bola založená ako spojenie Masseya Harrisa so spoločnosťou Ferguson Tractor Company v roku 1953, pričom vznikla spoločnosť Massey Harris Ferguson. Avšak, v roku 1958 bol názov spoločnosti skrátený na dnešný názov Massey Ferguson. Dnes spoločnosť existuje iba ako značka používaná spoločnosťou AGCO.
Buzerant

Buzerant môže byť vulgárne označenie:
Buko

Buko môže byť:
Uzurpácia

Uzurpácia alebo uzurpovanie (osoba, ktorá ju uskutočňuje, sa volá uzurpátor) môže byť:
Uzurpácia (lat. usurpatio) je aj prerušenie vydržania v rímskom práve, pozri uzurpácia (rímske právo).
Uchvátenie

Uchvátenie (uchvacovanie) môže byť:
Osoba uskutočňujúca uchvátenie v prvom význame sa volá uchvatiteľ.
Maarkedal

Maarkedal je belgická obec vo Flámskom regióne v provincii Východné Flámsko.
Obyvateľstvo.
Obec má približne 6 418 obyvateľov (2010). 
Časti obce.
Od 1. januára 1977 obec Maarkedal pozostáva z týchto častí (bývalých obcí):